**Рэкамендацый па актывізацыі пазнавальнай дзейнасці навучэнцаў, па павышэнні матывацыі да гуманітарных прадметаў з улікам кампетэнтнаснага падыходу**

 Кампетэнтнасны падыход будуецца на неабходных кампетэнцыях, якімі павінен валодаць навучэнец: агульнакультурных і прафесійных.

 Мэты школьнай адукацыі з пункту гледжання кампетэнтнаснага падыходу заключаюцца ў наступным:

1. Навучыцца вучыцца: вызначаць мэты пазнавальнай дзейнасці, выбіраць крыніцы інфармацыі, знаходзіць аптымальныя шляхі да мэты, ацэньваць вынікі і самастойна арганізоўваць сваю дзейнасць.

2. Навучыцца тлумачыць з’явы рэчаіснасці, іх сутнасць і прычыны, выкарыстоўваючы адпаведны навуковы апарат.

3. Навучыцца арыентавацца ў ключавых праблемах сучаснасці (эканоміцы, палітыцы, міжкультурным узаемадзеянні і г.д.).

4. Навучыцца арыентавацца ў свеце духоўных каштоўнасцей.

5. Навучыцца вырашаць праблемы, звязаныя з рэалізацыяй разнастайных сацыяльных роляў.

6. Навучыцца вырашаць праблемы, агульныя для розных відаў прафесійнай дзейнасці.

7. Навучыцца вырашаць праблемы прафесійнага выбару, уключаючы падрыхтоўку да далейшага навучання.

 Такім чынам, навучанне прымае зусім новую форму. Прынцыпы, закладзеныя ў кампетэнтнасны падыход, павінны ў выніку вучыць самастойных, упэўненых у сабе асоб, тых, якія валодаюць дастатковымі кампетэнцыямі для далейшага жыцця, для самарэалізацыі і раскрыцця свайго патэнцыялу.

 Найбольш запатрабаванымі якасцямі і ўменнямі з’яўляюцца самаразвіццё (здольнасць да самаадукацыі), вырашэнне праблем зносін (вусная і пісьмовая камунікацыя), праца з іншымі (супрацоўніцтва), валоданне інфармацыйнымі тэхналогіямі, адаптацыя на рынку працы (эфектыўныя паводзіны на рынку працы, прадпрымальніцкая дзейнасць).

**Прыёмы для стварэння матывацыі**

 **Зварот да прытчы**

*Прытча пра ляноту*

 Багаты чалавек збіраўся ў далёкае падарожжа. Каб аддзячыць людзям, якія служылі яму старанна і плённа, ён кожнаму выдаў пэўную колькасць грошай. Аднаму даў пяць срэбраных рублёў, другому – тры, трэцяму – адзін.

 Праз некаторы час ён  вярнуўся  з падарожжа і пацікавіўся, як жа яны патрацілі свае грошы. “Дзякуючы пяці рублям я зарабіў яшчэ столькі”, -адказаў першы. Другі сціпла паказаў двойчы заробленыя грошы. А трэці моўчкі сціскаў усё той жа рубель: “Я думаў, што гэтыя грошы трэба будзе вяярнуць табе назад,гаспадар, таму я нічога не зрабіў з імі.”

Багацей раззлаваўся і вымавіў: “Я даў табе шанс стаць багатым, але ты яго не скарыстаў. Калі я пакінуў табе гэты рубель, ён будзе без патрэбы ляжаць у цябе, а ты так і будзеш без грошай. Таму я забяру яго ў цябе. – А потым  дадаў: - Кожнаму. Хто сумленна працуе, заўсёды прыбавіцца і далучыцца. А ў гультая і таго не стане”.

**“Знаўца”**

 Важна не толькі запісаць тэму на дошцы, але і выклікаць ў дзяцей эмацыянальны водгук, пэўныя адносіны да тэмы. Гэта можна зрабіць праз зварот да ўнутраннага свету і жыццёвага вопыту вучня.

* Што вы ужо ведаеце па гэтай тэме?
* Падбярыце словы ці словазлучэнні пра гэта ці на гэту тэму?
* Вось бачыце! У вашай памяці гэта ўжо ёсць! Значыць, гэта патрэбна!

**“Прафесіянал”**

 Падумаць і, зыходзячы са сваёй будучай прафесіі, расказаць, для чаго спатрэбіцца вывучаемая тэма ці матэрыял.

**“Аўтар”**

* Калі б вы былі аўтарам падручніка, як вы растлумачылі б неабходнасць вывучаемай тэмы?
* Як вы яе праілюстравалі б?
* Як вы падалі б новы матэрыял?

 **Прыём “Альтэрнатыўны тэст”**

 Класу дэманструецца на экране  па яшчэ не вывучанай  новай тэме  ланцужок правільных і памылковых сцвярджэнняў, з якіх пазней вучням  прапануецца выбраць тыя, што, на іх думку, з’яўляюцца правільнымі, абгрунтаваць гэта.

 *Тэма “Прыметнік як часціна мовы” 6-ы клас*

1.Прыметнік  - гэта службовая часціна мовы, якая абазначае прымету прыметы і адказвае на пытанні як? дзе? куды? адкуль?

2.Прыметнік – гэта часціна мовы, якая абазначае прымету прадмета і адказвае на пытанні які? якая?якое? якія? чый? чыя? чыё? чые?

3.Прыметнік змяняецца па ліках і склонах, а ў адзіночным ліку-  і па родах.

4.Прыметнік змяняецца толькі п склонах.

5.Прыметнікі ў залежнасці ад іх значэння падзяляюцца на  азначальныя і прыналежныя.

6.Прыметнікі ў залежнасці ад іх значэння падзяляюцца на якасныя, адносныя і прыналежныя.

7.У сказе прыметнікі з’яўляюцца любым членам сказа.

8.У сказе прыметнікі з’яўляюцца азначэннямі і выказнікамі.

**Прыёмы актывізацыі атрыманых раней ведаў**

|  |  |
| --- | --- |
| Прыёмы | Апісанне |
| “Крок за крокам” | Вучні, ідучы да дошкі, на кожны крок называюць тэрмін, паняцце, з'яву і г.д. з вывучанага раней матэрыялу. Можна зладзіць спаборніцтва паміж двума, трыма вучнямі класа, а таксама  каманднае спаборніцтва. |
| “Пытальныя словы” | Прыём накіраваны на фарміраванне умення задаваць пытанні, а таксама можа быць выкарыстаны для актуалізацыі ведаў вучняў па пройдзенай тэме ўрока.  Вучням прапаноўваецца табліца пытанняў, тэрмінаў па вывучанай тэме ўрока. Неабходна стварыць як мага больш пытанняў, выкарыстоўваючы пытальныя словы і тэрміны з двух слупкоў табліцы.Прыклад. Тэма “Словазлучэнне”,8-ы клас

|  |  |
| --- | --- |
| Пытальныя словы | Асноўныя тэрміны тэмы |
| Якія?Што? | СловазлучэнніВіды падпарадкавальнай сувязі |
| 1. Што такое словазлучэнне?
2. Што не з’яўляецца словазлучэннем?
3. Якія віды падпарадкавальнай сувязі вы ведаеце?
 |

  |
| “Арфаграфічнае лато” | Гульнявое поле для кожнага вучня. Кожнаму вучню патрэбна знайсці няправільны адказ, выправіць яго, закрыцть картачкай з правільным адказамПрыклад гульнявога поля па тэме “Правапіс суфіксаў прыметнікаў”, 6-ы клас

|  |  |  |
| --- | --- | --- |
| гарацкі | палымянны | студзенскі |
| восеньскі | аконны | ткацкі |

  |

**Прыём арыенціроўкі вучняў на прыняцце мэты ўрока**

 Калі вызначана тэма ўрока, прапаную вучням запісаць працяг фразы “Хачу знаць”, “Хачу навучыцца” на стыкерах і прымацаваць на дошцы.

Цікавы прыём- пастаноўка мэты праз выніковы рэзультат. У пачатку ўрока звяртаю ўвагу вучняў на кантрольныя заданні, якія ім патрэбна будзе выканаць ў канцы ўрока, на новыя тэрміны ў кантрольным тэсце і прапаную адказаць на пытанні: “Чаму навучыць нас урок?”, “Што дапаможа справіцца з кантрольнымі заданнямі?

**Прыём “Кластар”**

**Прыём “Тоўстыя і тонкія  пытанні”**

Табліца “Тоўстых” і “тонкіх” пытанняў па тэме “Правапіс раздзяляльнага мяккага знаку і апострафа” факультатыўныя заняткі  “Грані слова”,5 клас

|  |  |
| --- | --- |
| “Тоўстыя пытанні” | “Тонкія пытанні” |
| 1. Чаму ў словах *палью, мільён* пішацца раздзяляльны мяккі знак?
2. Выкажыце меркаванне, што было б, калі б мы не ведалі правіла правапісу раздзяляльнага мяккага знака і апострафа.
 | 1.Перад якімі галоснымі пішацца раздзяляльныы мяккі знак і апостраф?2. Ці пішацца апостраф пасля *ў* (у нескладовага)?3. Пасля якіх зычных пішацца апостраф?4. Пасля якіх зычных пішацца раздзяляльна мяккі знак? |

**Прыёмы сістэматызацыі, абагульнення  атрыманых ведаў**

|  |  |
| --- | --- |
| Прыёмы | Апісанне |
| “Гісторыя з мяшка” | Развівае ўяўленне, спрытнасць  і ўменне думаць у зададзеным напрамку. У куфэрак настаўнік кладзе палоскі паперы, на якіх запісаны словы на вывучаемыя арфаграмы. Удзельнік кожнай групы дастае палоску і складае агульны тэкст, ужываючы дадазеныя словы. |
| “Аўкцыён ведаў” | Гуляюць дзве каманды, дзве другія з’яўляюцца –балельшчыкамі; каманды мяняюцца месцамі; тыя, хто гуляў, становяцца балельўчыкамі, а балельшчыкі – ўдзельнікамі. На “продаж” выстаўляецца лот (напрыклад “Назоўнік”), купіць які можна ў абмен на веды аб гэтым лоце. |
| “Арфаграфічная эстафета” | На дошцы для кожнай каманды напісаны словы, у якіх патрэбна раскрыць дужкі або ўставіць прапушчаную арфаграму. Вучні кожнай каманды па чарзе, перадаючы адзін аднаму крэйду, раскрываюць дужкі ў словах. Перамагае тая каманда, якая правільна і хутка выканала заданне. |

**Прыёмы рэфлексіі**

**“Думкі па аналогіі”**

 На ўроках для ацэнкі ступені разумення новага матэрыялу можна задаць вучням наступныя пытанні па аналогіі: “Што гэта нагадвае”, “ З чым  (кім) гэта можна параўнаць?”,”Ці сустракалі вы нешта падобнае раней”, “Дзе мы ўжо з гэтым сутыкаліся?”. Параўноўваючы, вучні  “наводзяць масты” паміж тым, што яны ведалі, і новымі ведамі. Вучань, які засвоіў матэрыял такім чынам, не будзе  мець цяжкасцей пры адказе на пытанні па гэтай тэме.

**Прыём “Методыка незакончаных сказаў”**

 Настаўнік арганізуе дзейнасць вучняў па сэнсаванні сваёй паспяховасці, па выяўленні праблем, па ацэнцы сваёй працы на ўроку.  Прапануе вучням  дапісаць сказы.

1. Працаваць на ўроку мне было…
2. Я добра засвоіў…
3. Мне неабходна яшчэ…
4. Наш урок завяршаецца і я хачу сказаць…
5. Што я атрымаў ад гэтага ўрока…